Sømmet blev trådt helt i bund, da en politipatrulje blev sendt afsted til en adresse i Hjørring ved halv fire-tiden natten mellem tirsdag og onsdag. Beboeren i et hus havde nemlig ringet til politiet og fortalt, at en indbrudstyv stadig befandt sig i huset - og at gerningsmanden gemte sig i et hjørne i et rum. - Men da vi når frem, så sidder manden og taler med et billede, der hænger på væggen, fortæller lederen af beredskabet ved Nordjyllands Politi i Hjørring, politikommissær Torben Rimmen til NORDJYSKE. - Jeg håber ikke, at han har alt for mange portrætter hængende derhjemme, tilføjer Torben Rimmen tørt. Sagen endte med, at den plakatfulde mand blev puttet af ordensmagten.
Da politiet kom frem, talte beruset mand med billede på væggen.